MS «Black Watch» (1971)

MS «Black Watch», tidligere MS «Royal Viking Star», MS «Westward» og MS «Star Odyssey» er et Royal Viking Star-klasse cruiseskip. Skipet tjenestegjør per 2021 som overnattings-fartøy. MS «Black Watch» ble bygget ved Wärtsilä Helsinki Verftet, Finland for Royal Viking Line som MS «Royal Viking Star». Skipet ble satt i drift i 1972. MS «Black Watch» har også seilt for Norwegian Cruise Lines som MS «Westward» og for Royal Cruise Line som - MS «Stars Odyssey».


== Design og beskrivelse ==
MS «Black Watch» har ti dekk. Åtte av dem er tilgjengelig for passasjerer.


== Historie ==


=== MS «Royal Viking Star» ===

Royal Viking Line ble etablert i 1970 som et samarbeidsprosjekt mellom den amerikanske forretningsmannen Warren Titus og tre Norsk rederier (inkludert Kloster Cruise, eieren av Norwegian Cruise Line). Målet med det nye selskapet var å tilby luksuriøse cruise til destinasjoner over hele verden, som et alternativ til karibisk cruising. Til dette formålet hadde bedriften bestilt tre spesialbygde luksuriøse cruise skip fra Wärtsilä Helsinki Nye Verftet i Finland.Det første skipet av de nye skipene, som het MS «Royal Viking Star», ble sjøsatt 12. Mai 1971 og ble satt i drift fra 26 juni 1972. Hennes søsterskip, MS «Royal Viking Sky» og MS «Royal Viking Sea» ble satt i drift i 1973. Royal Viking Line var helt klart en suksess, og de elegant møblerte skipene ble ansett for å være blant de fem mest luksuriøse cruiseskip i verden på denne tiden, sammen med Den Norske Amerika-Linjes MS «Sagafjord» og MS «Vistafjord». I 1981 ble MS «Royal Viking Star» forlenget med 27,77 meter på Seebeckwerft, Bremerhaven, Vest-Tyskland.

Utover 1980-årene, ble det klart at det luksuriøse cruise-lineren som MS «Royal Viking» ikke kunne overleve uten støtte av et større selskap. Driftskostnadene av en håndfull av luksuriøse skip ble for store til å være lønnsomme. Royal Viking Line ble kjøpt opp av Kloster Cruise i 1984, men driften ble først holdt adskilt fra de av Norwegian Cruise Line.


=== MS «Westward» / MS «Star Odyssey» / MS «Black Watch» ===

I april 1991 ble MS «Royal Viking Star» overført fra Royal Viking Line til Norwegian Cruise Line (NCL) og omdøpt MS «Westward». Med NCL ble skipet brukt for cruising fra New York å Bermuda og videre til Karibien. I april 1994 ble skipet overført til flåten av NCLs datterselskap Royal Cruise Line, omdøpt - MS «Stars Odyssey» og brukt for cruising rundt Middelhavet. Her ble skipet med sitt søsterskip MS «Royal Viking Sea» som hadde seilt som MS «Royal Odyssey» siden 1991. Karrieren til MS «Stars Odyssey» ble kort, men, ettersom Norwegian Cruise Line var overfor økonomiske vanskeligheter på midten av 1990-tallet, ble de tvunget til å selge ut diverse eiendeler. I oktober 1996 ble skipet solgt til Fred. Olsen.
Skipet ble igjen gitt navnet MS «Black Watch» (et vanlig navn i Fred. Olsen flåten) og gikk inn i tjeneste for Fred. Olsen Cruise Lines 15. November 1996. I februar 1997 fikk skipet motorproblemer mens det var utenfor Marmaris, Tyrkia og måtte ligge til kai i to uker til Valletta, Malta for reparasjoner. Fra April 2005 og utover, lå skipet til kai i to måneder på Blohm & Voss, Hamburg I Tyskland. I løpet av denne tiden ble motorene oppgradert og interiøret ble renovert. I juli 2007, var skipet offer for et utbrudd av Legionærsyken. Utbruddet påvirket en rekke passasjerer i 70- og 80 årene. Et utbrudd av norovirus infiserte 130 passasjerer og mannskap under et cruise til Skandinavia i september 2013.


==== COVID-19 ====
13. april 2020, da cruise-skipet fortøyde i Firth of Forth testet åtte besetningsmedlemmer positivt for COVID-19.


==== Salg ====
21. august 2020, kunngjorde Fred. Olsen at MS «Black Watch» og hennes søsterskip MS «Boudicca» ble solgt for å bli brukt som overnattings-skip for arbeidere.


== Referanser ==


== Eksterne lenker ==
Black Watch cruiseskip - Fred Olsen Cruise Lines
(en) Black Watch – DNVs skipsregister 
(en) Black Watch – Den internasjonale sjøfartsorganisasjonen